projecte-aina/catalan_government_crawling huggingface dataset:
El Butlletí del món del treball és una publicació mensual de l'Observatori del Treball i Model Productiu.
Hi podràs trobar una selecció de les publicacions, informes, notes, butlletins i altres recursos elaborats pel propi Observatori relacionats amb el món del treball.
Entre d'altres, es tracta informació sobre atur, contractació laboral, ocupació, afiliació a la Seguretat Social, salaris, qualitat del mercat de treball i anàlisi de treball i col·lectius específics, com ara joves o població estrangera.
L' Observatori del Treball i Model Productiu és una unitat orgànica del Departament de Treball, Afers Socials i Famílies que té com a objectiu proporcionar dades, informació i coneixement que siguin útils per a conèixer i interpretar la realitat del món del treball i el model productiu de l'economia catalana.
æQual és una publicació electrònica semestral de l'Àrea d'Igualtat d'Oportunitats, que té com a missió donar a conèixer els serveis i actuacions que impulsa en favor de la igualtat i la qualitat en el treball, així com difondre experiències, recursos i eines que facilitin la incorporació de mesures d'igualtat i d'organització del temps a les empreses i institucions.
æQual es concep també com a espai de participació per a empreses, agents socials, professionals i altres entitats, organitzacions i persones interessades a intercanviar coneixements i compartir experiències en aquests àmbits.
Aspira, en definitiva, a esdevenir un mitjà especialitzat de servei públic, obert a la ciutadania en general.
Si voleu contactar amb nosaltres, adreceu-vos a: [EMAIL]
Per tal de rebre els propers números d'æQual a la vostra bústia de correu, empleneu el formulari de subscripció.
Direcció editorial: Raquel Saco Coya
Sepúlveda, 148-150, 08011 Barcelona (Barcelonès)
El butlletí de responsabilitat social RScat és una publicació quadrimestral del Consell de Relacions Laborals.
S'hi ofereixen eines i recursos d'actualitat per a empreses i entitats interessades a incorporar polítiques de responsabilitat social i s'hi donen a conèixer iniciatives exitoses d'implantació de la responsabilitat social a organitzacions catalanes per facilitar la transferència de coneixement entre elles.
Relació dels convenis i acords vigents de l'àmbit de les relacions laborals que el Departament ha signat amb altres entitats públiques i privades.
en matèria de tramitació telemàtica dels expedients de conciliació administrativa prèvia a la via judicial laboral en representació de tercers
per al desenvolupament del projecte "participació institucional i extensió de la tutela dels drets a la informació, formació, assessorament i negociació col·lectiva als treballadors i treballadores de Catalunya" per a l'any 2014
El servei de consulta és orientatiu i es limita a les funcions atribuïdes a la Direcció General de Relacions Laborals, Treball Autònom, Seguretat i Salut Laboral; és per aquesta raó que no es respondran consultes d'altre tipus.
Pel que fa als temes de relacions laborals i ocupació (normativa laboral, convenis col·lectius i prevenció de riscos laborals), es dóna orientació relacionada amb la informació sol·licitada a través de la bústia del ciutadà, tenint en compte que no es tracta d'un servei d'assessorament jurídic personal.
Aquest servei de consulta no s'adreça a professionals (gestories, assessories jurídiques, assessories empreses, gabinets jurídics, etc.).
Per a qualsevol consulta en matèria d'autoritzacions inicials de treball podeu anar a l'apartat del web " Estrangeria ".
Per a qualsevol consulta sobre normativa laboral, també podeu anar a l'apartat del web " Relacions laborals ".
Per a qualsevol consulta sobre prevenció de riscos laborals, també podeu anar a l'apartat del web " Seguretat i salut laboral ".
Si voleu obtenir més informació sobre la vostra situació concreta, en general, sobre temes de dret laboral i seguretat social, podeu adreçar-vos, si no disposeu d'assessorament privat, al Servei d'Orientació Jurídica, un servei públic i gratuït d'atenció personalitzada.
El Departament de Treball, Afers Socials i Famílies informa sobre la sol·licitud i tramet l'expedient al Departament de la Vicepresidència i d'Economia i Hisenda, que dicta la resolució pertinent:
L'exposició dels motius de la sol·licitud (causes econòmiques), organitzatives, etc.
Si la quantia del deute no arriba a 30.000,00 euros, no s'exigirà garantia.
Per a quanties iguals o superiors a 30.000,01 euros, es requereix l'aportació d'una garantia (ex. aval bancari) per poder sol·licitar el fraccionament.
En aquest aval ha de constar, a més de les dades identificatives de l'expedient i de l'empresa, la quantia principal (amb xifres i lletres) + interessos + 25% de les dues quantitats.
Per a més informació podeu trucar a la Caixa General de Dipòsits del Departament de la Vicepresidència i d'Economia i Hisenda, Gran Via de Les Corts Catalanes, 639 de Barcelona (tel. 93 316 20 00).
Presenteu l'aval a la Caixa General de Dipòsits del Departament de la Vicepresidència i d'Economia i Hisenda (Gran Via de Les Corts Catalanes, 639 de Barcelona) a favor de la Direcció General de Relacions Laborals i Qualitat en el Treball del Departament de Treball, Afers Socials i Famílies.
Us informem que la gestió de fraccionament comporta uns interessos de demora en funció del tipus legal d'interès vigent cada any, actualment del 3% per a l'any 2016.
En cas d'incompliment del pagament en els terminis de fraccionament aprovats, s'originarà un recàrrec de constrenyiment del 25%.
En el mateix escrit de sol·licitud de fraccionament, es sol·licita la dispensa de garantia i s'adjunta l'escrit del banc o caixa d'estalvis denegant l'aval.
Anna Viñals, directora de Comunicació i RSE ens parla de l'experiència de TRAM en responsabilitat social.
Inscripcions obertes a la primera sessió.
Iniciem un cicle per promoure el diàleg i la sensibilització sobre l'Agenda 2030.
La prevenció de riscos laborals un element clau per les organitzacions.
El Mapa continua aflorant noves experiències.
El compromís i posicionament de la direcció de les organitzacions, és un factor fonamental.
Servei d'anàlisi d'experiències i Directori RScat
Rebreu un correu electrònic de confirmació de subscripció
Informació bàsica de protecció de dades del tractament: Difusió d'informació de l'Observatori del Treball i Model Productiu
Finalitat: establir i gestionar canals de comunicació per tal de difondre estadístiques, estudis i informes en l'àmbit de treball i model productiu de l'economia catalana.
Legitimació: consentiment de l'interessat.
Destinataris: les dades no es cediran a tercers.
Drets de les persones interessades: teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a l'Observatori del Treball i Model Productiu de la Generalitat de Catalunya (c/Sepúlveda 148-150, 08011, Barcelona) o correu electrònic (adreçat a [EMAIL] ).
Més informació a: http://observatoritreball.gencat.cat/ca/l_observatori/proteccio_dades/registre/
Un problema global que s'afronta amb solucions locals.
"La violència contra les dones i les nenes és una de les violacions de drets humans més estesa i greu a escala mundial."
Així ho fa constar l' ONU Dones, òrgan de les Nacions Unides dedicat a promoure la igualtat de gènere i l'apoderament de les dones.
Que existeixi una institució internacional dedicada exclusivament a promoure la igualtat de gènere i l'apoderament de les dones, mostra que aquest problema és global i que s'ha d'abordar d'una manera transversal.
Aquest fet també queda reflectit a l'Agenda 2030 de les Nacions Unides a l'Objectiu de Desenvolupament Sostenible (ODS) 5 dedicat a la igualtat de Gènere.
D'acord amb les fites d'aquest ODS, una de les formes més comunes d'exercir aquesta discriminació i violència cap a les dones és l'assetjament sexual o per raó de sexe a l'àmbit laboral.
A continuació, es poden observar algunes dades sobre aquesta xacra:
Què és pot fer erradicar aquest xacra social que afecta milions de dones treballadores de tot el món?
Segons Purna Sen, directora de la Divisió de Polítiques de l'ONU Dones: "Per canviar la cultura de tolerància de l'assetjament sexual es necessiten lideratges inequívocs.
El personal de direcció i les persones que exerceixen lideratge han de prioritzar l'abordatge de l'assetjament sexual i canviar les pràctiques i polítiques de recursos humans en el lloc de treball perquè donin suport a les persones que denuncien aquests comportaments il·lícits".
A més del compromís i posicionament de la direcció de les organitzacions, un altre actor fonamental en aquest sentit són les administracions públiques de l'àmbit regional i local (autonòmic, provincial i local).
Aquestes administracions tenen la capacitat d'influir, sensibilitzar i fomentar la implementació de recursos que orientin les organitzacions cap a la tolerància zero de la violència contra les dones als entorns de treball.
A Catalunya, i més concretament des de la Comissió d'Igualtat i Temps de Treball del Consell de Relacions Laborals (en endavant Consell), formada per l'Administració de la Generalitat i les organitzacions sindicals i empresarials més representatives de Catalunya, es treballa conjuntament per l'abordatge eficaç de l'assetjament sexual i per raó de sexe en l'àmbit laboral.
Com a resultat, el Consell ha posat a disposició d'empreses i organitzacions un conjunt d'eines fonamentals que pretenen facilitar l'erradicació de l'assetjament i contribuir a millorar la salut i la qualitat en el treball, i no només de les dones, actualment les més afectades, sinó de totes les persones treballadores:
Trobareu l'article sobre el Grup tècnic d'assetjament del Consell de Relacions Laborals
Portada de l'informe d'exposició laboral a fibres d'amiant a Catalunya
El compromís de tots els agents implicats en la lluita contra els efectes de l'amiant ha de contribuir a promoure la seguretat i la salut dels treballadors mitjançant l'aplicació de mesures i l'exercici de les activitats necessàries per a la prevenció de riscos derivats del treball amb l'objectiu final de garantir una vida sana i el benestar de tots en totes les edats.
Aquest és l 'Objectiu de Desenvolupament Sostenible 3 de l'Agenda 2030 de les Nacions Unides, que estableix que per al 2030 cal reduir substancialment el nombre de morts i malalties causades per productes químics perillosos i la pol·lució de l'aire.
En aquest sentit, la gravetat dels efectes de l'amiant sobre les persones i el gran nombre de treballadors que, al llarg del temps, han tractat amb materials molt diversos que contenien aquestes fibres minerals, han portat la Comissió de Seguretat i Salut Laboral del Consell de Relacions Laborals a crear un grup tècnic que ha elaborat l'informe sobre Exposició Laboral a Fibres d'Amiant a Catalunya, com a eina per fer front a aquesta problemàtica.
Aquest Informe, elaborat per la Generalitat i les organitzacions sindicals i empresarials més representatives de Catalunya, amb la recollida de dades i la compareixença prèvia de persones clau per la seva activitat laboral i professional, analitza la situació de l'exposició laboral a fibres d'amiant a Catalunya, n' identifica els principals actors i funcions que desenvolupen a l'hora d'abordar aquesta problemàtica i proposa accions destinades a reduir-ne la prevalença i intensitat i a millorar la prevenció dels danys a la salut que poden ocasionar.
Dia Internacional de la Seguretat i la Salut en el Treball
Anàlisi de la realitat territorial de Catalunya des del punt de vista de l'activitat econòmica i el mercat de treball per tal de posar en relleu les capacitats del territori en l'àmbit de la producció, l'ocupació i l'atur.
Podeu consultar l'informe complet (en aquesta entrada també teniu la possibilitat de descarregar només els rànquings territorials i la taula resum d'indicadors bàsics) o accedir a la fitxa de cada comarca, entitat territorial singular o àmbit del pla territorial.
Notes, butlletins, informes i estudis on s'analitza el mercat de treball i el model productiu de l'economia catalana.
L'objectiu és aportar valor a la comprensió de la dinàmica de l'entorn d'activitat econòmica i laboral.
Per a les notes mensuals, els butlletins trimestrals i els informes es presenta l'última edició.
Per als Apunts del treball i model productiu, el Butlletí de conjuntura laboral i sectors productius i els Fragments de coneixement, la col·lecció completa.
Les activitats de l'Observatori del Treball i Model Productiu es concentren en productes i serveis que es posen a disposició pública a través del seu web.
El Catàleg de productes i serveis identifica aquests productes i mostra les seves característiques bàsiques.
El Catàleg es divideix en quatre parts.
La primera conté una relació dels productes ordenats per àmbits temàtics amb el nom, tipus i periodicitat de publicació.
La segona part està formada per les fitxes de cadascun dels productes.
La tercera és una programació de la producció classificada per periodicitat (setmanal, mensual, trimestral, semestral o anual).
La última part recull els productes no vigents, però que són consultables en el web.
L'Observatori del Treball i Model Productiu és una unitat orgànica del Departament de Treball, Afers Socials i Famílies.
Les funcions estan definides al Decret 289/2016, de 30 d'agost, de reestructuració del Departament de Treball, Afers Socials i Famílies.
La seva missió és proporcionar dades, informació i coneixement que siguin útils per a conèixer i interpretar la realitat del món del treball i el model productiu de l'economia catalana.
També són útils per al disseny i seguiment de polítiques públiques en aquests àmbits.
Col·lecció d'estudis i informes monogràfics i singulars, que analitza aspectes actuals i rellevants d'un o més àmbits temàtics.
L'objectiu és aportar valor significatiu a la comprensió més global de la dinàmica de l'entorn d'activitat econòmica i laboral.
L'Observatori d'Empresa i Ocupació del Departament d'Empresa i Ocupació i l'Institut d'Avaluació de Polítiques Públiques, Ivàlua, han treballat conjuntament, en l'elaboració del document que aquí es presenta Especificació d'un sistema d'indicadors per mesurar la inserció laboral amb l'objectiu de definir uns indicadors que permetin mesurar la inserció en el mercat de treball, tant a nivell individual com d'un col·lectiu determinat.
Aquest sistema defineix un marc conceptual per a calcular indicadors d'inserció laboral i la seva materialització vindrà determinada per la informació disponible.
Menú de diferents consultes de dades que facilita a l'usuari la consulta a mida de la taxa d'atur registrat, la variable sintètica més característica de l'atur en el mercat de treball, que mostra la relació entre la població aturada i la població activa.
La taxa d'atur registral, calculat a partir de valors obtinguts de registres administratius, mesura la relació existent entre l'atur registrat i una aproximació a la població activa registrada (calculada com a suma de l'atur registrat i les afiliacions a la Seguretat Social de la població de 16 a 64 anys resident en el territori considerat).
Aquest indicador s'ofereix per a diversos nivells territorials, inclòs el municipal.
Menú de diferents consultes de dades d'atur registrat i demandes d'ocupació que facilita a l'usuari la consulta a mida i ofereix informació de les variables més importants de demandants d'ocupació i atur registrat, també pel que fa a estrangers, com per àmbit territorial, sector econòmic, ocupació, sexe, edat, nivell formatiu, nacionalitat, durada de la demanda.
La Comissió de Responsabilitat Social visita les oficines i cotxeres de TRAM situades a Sant Joan Despí
Representants de la Comissió de Responsabilitat Social i de TRAM durant la visita
Amb gairebé 28 milions de viatges realitzats i una mitjana de 97.000 passatgers diaris, segons la darrera memòria publicada, l'empresa de transport públic Tramvia de la Regió Metropolitana de Barcelona (TRAM) dona cobertura a nou municipis i té un fort compromís per oferir un servei de qualitat, segur, accessible, modern i respectuós amb el medi ambient.
Des de l'any 2016, disposen d'un model de responsabilitat social que ha facilitat ordenar i potenciar les accions i conviccions que existeixen en aquesta empresa de transport públic des de la seva creació.
Però també s'han esmerçat esforços en l'avaluació dels seus resultats i en la definició de nous objectius i prioritats a l'organització.
La materialització d'aquest model propi es fonamenta en tres compromisos claus que es tradueixen en un compromís intern, amb les persones de l'equip, els proveïdors i els accionistes.
Però també en un compromís amb els usuaris i clients que garanteix una prestació adient del servei, juntament amb el concert i la participació de la societat.
A Catalunya, el transport consumeix el 40% del consum total d'energia i el TRAM és un dels mitjans que en consumeix menys a la ciutat.
Des de l'any 2018, l'energia és 100% verda i és per aquest motiu que tots els tramvies, les instal·lacions, els vehicles elèctrics i els equipaments que depenen de TRAM reben energia procedent exclusivament de fonts renovables.
Al llarg de la visita, els responsables d'administració i RH, màrqueting i comunicació d'aquesta organització així com representants del seu Comitè d'empresa han pogut intercanviar impressions amb la Comissió de Responsabilitat Social del Consell sobre les polítiques i compromisos més importants que estan duent a terme i que han motivat la inclusió d'aquesta bona pràctica al Directori de responsabilitat social.
La responsabilitat social és un procés de renovació permanent, d'aprenentatge i de millora contínua a la nostra empresa
Cartell acordat en el marc del Consell de Relacions Laborals de Catalunya.
Cartell premiat en el concurs "La prevenció un valor segur, 2018".
El món del treball ha experimentat en els darrers cent anys una profunda transformació: la globalització i l'evolució tecnològica marquen alguns dels nous camins cap a la prosperitat, canviant les formes de treball.
El canvi climàtic, la transformació demogràfica, la migració, els canvis en l'organització del treball estan afectant a les societats, organitzacions, treballadors i empreses, en el seu conjunt.
D'altra banda, l'evolució del món del treball és una bona oportunitat per eliminar les barreres estructurals a la igualtat de gènere i per abordar les desigualtats en el lloc de treball i també a la nostra societat.
Aquests canvis són elements que hem de tenir molt presents totes les organitzacions, la seva tendència i el seus efectes en el món del treball estan clarament lligats a les polítiques i accions que es desenvolupin.
Enguany l'OIT celebra el seu centenari i aprofitant el dia 28 d'Abril "Dia Internacional de la Seguretat i la Salut en el Treball" volem recordar-ho, atès que des del seu inici ha estat una Organització que ha vetllat per les condicions de treball d'arreu del món, visualitzant les diferències i les millores en els diferents àmbits.
L'OIT té per missió promoure el treball i protegir a les persones, sota els principis de la Justícia Social els Drets Humans i Laborals reconeguts internacionalment.
Aquesta organització que es fonamenta en el diàleg social ha contribuït a fomentar un major nivell de desenvolupament econòmic, que de ben segur, anirà avançant en el futur.
En aquesta línia, a Catalunya, ja fa anys que la Generalitat i les organitzacions sindicals i patronals acorden un Cartell commemoratiu d'aquest Dia Internacional, que és un estímul per treballar conjuntament per a la millora de les condicions de treball i integrar de la millor manera els canvis continus que hi ha al voltant del món laboral.
En aquest espai us fem arribar les diferents accions que organitza i participa l'Institut Català de Seguretat i Salut Laboral al voltant del dia 28 d'abril.
Cartell commemoratiu 28 Abril 2019 - Alta resolució
Cartell commemoratiu 28 Abril 2019 - Baixa resolució
Jornada tècnica: Avaluació de la càrrega física de treball, una visió actualitzadora
Curs bàsic de prevenció de riscos laborals
25 d'abril - VILANOVA I LA GELTRÚ
Congrés Prevenció de riscos i seguretat i salut laboral
I edició dels guardons de la UPF a la integracióde la seguretat i la salut en l'activitat universitària
Jornada sobre el Dia mundial de la seguretat i la salut en el treball
L'Organització Internacional del Treball (OIT) es crea l'any 1919 amb l'objectiu fonamental d'aconseguir una pau duradora.
Forma part de la Organització de les Nacions Unides (ONU).
Realitza els seus treballs en l'àmbit laboral.
Un dels seus objectius primordials és, per tant, el de generalitzar la protecció social a tots els sectors productius de tots els països que en formen part i el de millorar les condicions laborals i de seguretat i salut en el treball.
La seva organització es fonamenta en la Conferència Internacional del Treball, l'única d'estructura tripartita dins les Nacions Unides.
Està formada per representants dels governs, de les organitzacions empresarials i de les organitzacions de treballadors dels estats membres.
La Conferència Internacional, entre d'altres funcions, aprova les recomanacions i els convenis de la OIT i nomena el Consell d'Administració.
Dins l'estructura de la OIT la Oficina Internacional del Treball (ILC) fa les funcions de secretaria permanent.
L'Agència Europea per a la Seguretat i Salut en el Treball (EU-OSHA per les sigles en anglès) actua com a catalitzadora per al desenvolupament l'anàlisi i la difusió d'informació que serveix per millorar la seguretat i la salut en el treball a l'Unió Europea (UE).
En dependència de la Comissió Europea, l'estructura de l'Agència es basa en un Director i un Consell d'Administració que es composa per representants dels governs, dels empresaris i dels treballadors dels 27 estats membres, així com de la Comissió Europea.
La Fundació Europea per a la millora de les condicions de vida i de treball es va crear l'any 1975 per tal de contribuir a la planificació i establiment d'unes millors condicions de vida i de treball.
Òrgan tripartit on hi intervenen els governs, les organitzacions d'empresaris i els sindicats.
L' Institut Nacional de Seguretat i Higiene en el Treball és l'òrgan científic-tècnic especialitzat de l'Administració General de l'Estat que té com a missió l'anàlisi i l'estudi de les condicions de seguretat i salut en el treball la promoció i suport per a la millora de les condicions de treball, assessorament tècnic, col·laboració amb organismes internacionals i suport en l'intercanvi d'informació de les comunitats autònomes.
L'INSHT depèn de la Secretaria d'Estat d'Ocupació del Ministeri d'Ocupació i Seguretat Social.
Estructura dels serveis centrals de l'INSHT, en depenen:
Organitzar, coordinar, planificar i fer el seguiment de les actuacions corresponents a la Inspecció de Treball i Seguretat Social.
La Inspecció de Treball i Seguretat Social depèn orgànicament del Ministeri d'Ocupació i Seguretat Social i, funcionalment, del Ministeri o bé de l'Administració Autonòmica segons la matèria de la que es tracti.
La coordinació d'aquestes funcions dins de la Comunitat Autònoma Catalana es duu a terme a través de la Direcció Territorial de la Inspecció.
En matèria de seguretat i salut en el treball, el Ministeri d'Ocupació i Seguretat Social ostenta la potestat legislativa.
L'execució de la normativa estatal en matèria laboral i per tant en prevenció de riscos laborals depèn de les comunitats autònomes que hagin assumit la competència.
En matèria de prevenció de riscos laborals cal destacar dins de l'estructura del Ministeri: